**Ministru kabineta rīkojuma projekta „Par akciju sabiedrības "Augstsprieguma tīkls" akciju pirkšanu un akciju turētāju” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 12.janvāra rīkojuma Nr.12 „Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai” 5.punkts |
| 2. | Pašreizējā situācija un problēmas | Ministru kabinets ar 2011.gada 12.janvāra rīkojumu Nr.12 „Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai” atbalstīja augstāk minētajā koncepcijā paredzēto 2.risinājumu, uzdodot izveidot neatkarīgu sistēmas operatoru un nodrošināt Eiropas Parlamenta un Padomes 2009.gada 13.jūlija Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu (turpmāk – direktīva) noteiktās prasības attiecībā uz elektroenerģijas pārvades sistēmas operatora un pārvades sistēmas īpašnieka neatkarību.  Turpinot Latvijas izvēlētā pārvades sistēmas operatora nodalīšanas veida – neatkarīgā sistēmas operatora izveidošana (2.modelis) ieviešanu, Saeima pieņēma grozījumus Elektroenerģijas tirgus likumā, kas stājās spēkā 2011.gada 11.augustā.  Tā kā AS „Latvenergo” ir gan elektroenerģijas sistēmas īpašnieka (AS „Latvijas elektriskie tīkli”) akciju turētājs, gan sadales sistēmas operatora (AS „Sadales tīkls”) akciju turētājs, tad, lai ievērotu Elektroenerģijas tirgus likuma prasības, ir nepieciešams atsavināt pārvades sistēmas operatora AS „Augstsprieguma tīkls” akcijas, tādejādi izbeidzot AS „Latvenergo” līdzdalību AS „Augstsprieguma tīkls”.  AS "Latvenergo" valde ar 2011.gada 30.augusta lēmumu Nr.210/46 piekritusi tai piederošo akciju sabiedrības "Augstsprieguma tīkls" akciju pārdošanai valstij.  2011.gada 7.septembrī AS „Latvenergo” akcionāru sapulce piekrita AS „Augstsprieguma tīkls” akciju atsavināšanai un ierosinājumam, atbilstoši likuma „Par valsts un pašvaldību kapitāla daļām un kapitālsabiedrībām" 8.panta otrajai daļai, 98.panta trešajai daļai, saņemt Ministru kabineta piekrišanu AS „Latvenergo” līdzdalības izbeigšanai AS „Augstsprieguma tīkls”, atsavinot Latvijas Republikai visas AS „Latvenergo” īpašumā esošās AS „Augstsprieguma tīkls” akcijas. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar rīkojuma projektu paredzēts atļaut Finanšu ministrijai valsts vārdā pirkt AS "Augstsprieguma tīkls" akcijas par **3 900 000** latiem un slēgt ar AS "Latvenergo" attiecīgu pirkuma līgumu, tādējādi iegūstot valsts izšķirošo ietekmi akciju sabiedrībā ”Augstsprieguma tīkls.  Finanšu ministrija saskaņā ar likuma "Par valsts un pašvaldību kapitāla daļām un kapitālsabiedrībām" 10.panta pirmās daļas 1.punktu tiek iecelta par valsts akciju turētāju AS "Augstsprieguma tīkls".  Saskaņā ar Ministru kabineta 2011.gada 1.novembra sēdes protokola Nr.62, 57.§ 18.punktu likumprojektā „Par valsts budžetu 2012.gadam” AS „Latvenergo” ieskaita pamatbudžeta ieņēmumos maksājumus par valsts kapitāla izmantošanu (ieņēmumus no dividendēm) 90 procentu apmērā no valsts akciju sabiedrības rīcībā palikušās tīrās peļņas, bet ne vairāk kā 36 000 000 latu.  Rīkojuma projekta protokollēmuma projekts paredz, likumprojektā „Par valsts budžetu 2012.gadam” ir jāiekļauj norma, ka akciju sabiedrības „Latvenergo” maksājuma par valsts kapitāla izmantošanu (dividenžu) apmērs ir jāpalielina par 3 900 000 latiem, kas atbilst AS „Augstsprieguma tīkls” akciju vērtībai.  Tāpat rīkojuma projekta protokollēmuma projekts nosaka, ka Finanšu ministrijas budžetā 2012.gadam jāpalielina resursi (dotāciju no vispārējiem ieņēmumiem) 3 900 000 latu apmērā, lai nodrošinātu akciju sabiedrības „Augstsprieguma tīkls” akciju iegādi valsts īpašumā.  Ministru kabineta rīkojuma projekts tiek virzīts kopā ar Ministru kabineta rīkojuma projektu "Par akciju sabiedrības "Latvenergo" izšķirošās ietekmes izbeigšanu akciju sabiedrībā „Augstsprieguma tīkls””.  Kopā ar augstāk minētajiem Ministru kabineta rīkojumu projektiem, Ministru kabinetam tiek nosūtīts Ekonomikas ministrijas informatīvais ziņojums „Par tālākajām darbībām, lai nodalītu elektroenerģijas pārvades sistēmas operatoru - akciju sabiedrību "Augstsprieguma tīkls" un par paredzamo šīs akciju sabiedrības akciju turētāju”.  Papildus rīkojuma projektam Ekonomikas ministrija pievieno un nosūta akciju pirkuma līguma projektu un 2011.gada 25.augusta SIA „Ernst&Young Baltic” sagatavoto vērtējumu „AS „Augstsprieguma tīkls” 100% akciju novērtējums” visas (4 000 000) AS „Augstsprieguma tīkls”, kas satur ierobežotas pieejamības informāciju. |
| 5. | Projekta izstrādē iesaistītās institūcijas | Projekta sagatavošanā tika iesaistītas Finanšu ministrija, Tieslietu ministrija, kā arī AS „Latvenergo”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību** | | | | | | | |
| 1. | Sabiedrības mērķgrupa | | | Rīkojuma projekts attieksies uz AS „Latvenergo”, AS „Augstsprieguma tīkls” un Finanšu ministriju. | | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Projekts šo jomu neskar. | | | |
| 3. | Tiesiskā regulējuma finansiālā ietekme | | | AS „Augstsprieguma tīkls” akciju apmaksu plānots veikt no 2012.gada pamatbudžeta līdzekļiem. Ar rīkojuma projektu tiek noteikts, likumprojektā „Par valsts budžetu 2012.gadam” AS „Latvenergo” valsts budžetā maksājamo dividenžu ampērs tiek palielināts par 3 900 000 latiem, kas atbilsts AS „Augstsprieguma tīkls” akciju vērtībai.  Vienlaikus par 3 900 000 latiem tiek palielināti Finanšu ministrijas budžeta resursi (dotācija no vispārējiem ieņēmumiem) 2012.gadam, tādejādi, nodrošinot resursu pietiekamību akciju sabiedrības „Augstsprieguma tīkls” akciju iegādei valsts īpašumā.  2011.gada 25.augustā SIA „Ernst&Young Baltic” vērtējumā „AS „Augstsprieguma tīkls” 100% akciju novērtējums” visas (4 000 000) AS „Augstsprieguma tīkls” akcijas tika novērtētas par 3 900 000 latiem.  AS „Augstsprieguma tīkls” akciju atsavināšanas ietekme uz AS „Latvenergo” ir analizēta ar Ministru kabineta 2011.gada 12.janvāra rīkojumu Nr.12 „Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai” apstiprinātajā koncepcijā. | | | |
| 4. | Tiesiskā regulējuma nefinansiālā ietekme | | | Projekts šo jomu neskar. | | | |
| 5. | Administratīvās procedūras raksturojums | | | Projekts šo jomu neskar. | | | |
| 6. | Administratīvo izmaksu monetārs novērtējums | | | Projekts šo jomu neskar. | | | |
| 7. | Cita informācija | | | Projekts šo jomu neskar. | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2011.gads** | | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| **1** | | **2** | **3** | | **4** | **5** | **6** |
| 1. Budžeta ieņēmumi: | | 0 | 0 | | 3900,0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | | 3900,0 | 0 | 0 |
| 1.2. valsts speciālais budžets | | 0 | 0 | | 0 | 0 | 0 |
| 1.3. pašvaldību budžets | | 0 | 0 | | 0 | 0 | 0 |
| 2. Budžeta izdevumi: | | 0 | 0 | | 0 | 0 | 0 |
| 2.1. valsts pamatbudžets | | 0 | 0 | | 0 | 0 | 0 |
| 2.2. valsts speciālais budžets | | 0 | 0 | | 0 | 0 | 0 |
| 2.3. pašvaldību budžets | | 0 | 0 | | 0 | 0 | 0 |
| 3. Finansiālā ietekme: | | 0 | 0 | | 3900,0 | 0 | 0 |
| 3.1. valsts pamatbudžets | | 0 | 0 | | 3900,0 | 0 | 0 |
| 3.2. speciālais budžets | | 0 | 0 | | 0 | 0 | 0 |
| 3.3. pašvaldību budžets | | 0 | 0 | | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X |  | |  |  |  |
| 5. Precizēta finansiālā ietekme: | | X |  | |  |  |  |
| 5.1. valsts pamatbudžets | |  | |  |  |  |
| 5.2. speciālais budžets | |  | |  |  |  |
| 5.3. pašvaldību budžets | |  | |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Projekts šo jomu neskar | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Finanšu ministrija veiks akciju iegādi AS „Augstsprieguma tīkls” no piešķirtās dotācijas no vispārējiem ieņēmumiem no AS „Latvenergo” valsts budžetā iemaksātās maksas par valsts kapitāla izmantošanu (ieņēmumi no dividendēm). Darījuma plānošanai un uzskaitei  tiek pielietota finansēšanas klasifikācijas kategorijas (kodi F 50010000)  „Akcijas un cita līdzdalība komersantu pašu kapitālā”. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā, ka rīkojuma projekts paredz iecelt Finanšu ministriju par valsts akciju turētāju akciju sabiedrībā "Augstsprieguma tīkls", pēc akciju sabiedrības "Augstsprieguma tīkls" akciju iegūšanas valsts īpašumā ir nepieciešams veikt grozījumus Ministru kabineta 2003.gada 29.aprīļa noteikumos Nr.239 „Finanšu ministrijas nolikums”.  Finanšu ministrijai tālāk virzot likumprojektu „Par valsts budžetu 2012.gadam”, jāņem vērā, ka likumprojekts ir jāpapildina ar normu, ka valsts budžetā maksājamo dividenžu apjoms, ko maksā AS „Latvenergo” ir jāpalielina par 3 900 000 latiem. |
| 2. | Cita informācija | Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AS „Latvenergo”, AS „Augstsprieguma tīkls” un Finanšu ministrija. |
| 2. | Projekta izpildes ietekme uz pārvaldes funkcijām | Jaunas valsts institūcijas netiks radītas, Finanšu ministrija kļūs par AS „Augstsprieguma tīkls” valsts akciju turētāju. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiks veidotas. Finanšu ministrija tiks iecelta par AS „Augstsprieguma tīkls” valsts akciju turētāju |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas. |
| 6. | Cita informācija | Nav. |

Anotācijas V un VI sadaļa – nav attiecināmas.

Ministru prezidents V.Dombrovskis

Ekonomikas ministra

pienākumu izpildītāja -

kultūras ministre Ž.Jaunzeme-Grende

Iesniedzējs:

Ekonomikas ministra

pienākumu izpildītāja -

kultūras ministre Ž.Jaunzeme-Grende

Vizē: Valsts sekretārs J.Pūce

23.11.2011. 15:02

1377

J.Bunkovskis

67013170, [janis.bunkovskis@em.gov.lv](mailto:janis.bunkovskis@em.gov.lv)